Amfiteateret i El Jem

Amfiteateret i El Jem (arabisk al-Jamm, latin Thysdrus), som hadde plass til 35 000 tilskuere, var en gang verdens tredje største amfiteater, nest etter Colosseum i Roma og teatret i Capua. Teatret har vært verdensarvminne siden 1979. 

Teatret ble bygget ca. 230-238 under prokonsul Gordian I, i en periode da Thysdrus konkurrerte med Hadrumentum (dagens Sousse) om å bli provinsen Africa terras nest største by, etter Karthago. Teatret er 148 m langt, og 122 m bredt. Arenaen er 65 m lang og 39 m bred. Veggene er opptil 30 m høye.

Teatret sto uskadd frem til 1600-tallet, men fra den tid av ble stein fra teatret brukt til byggearbeider i byen og til bygging av moskéer i Kairouan.

Byen El Jem har ca. 18 000 innbyggere, og ligger i Mahdiaguvernementet, ca. 60 km sør for Sousse.

Eksterne lenker 
 
 unesco.org: Ennabli, Abdelmajid. «North Africa's Roman art» I: World Heritage. 2000 (pdf)

Verdensarven i Tunisia
Romerske byer
Arkeologiske steder i Tunisia

en:El Djem#Amphitheatre